बिल्थरारोड। जूनियर हाई स्कूल सीयर के प्रांगण में बन रहे कस्तूरबा गांधी आवासीय बालिका विद्यालय की दीवार गिरने के बाद उप जिलाधिकारी रामनारायण मिश्र ने बुधवार को निर्माण कार्य का जायजा लिया। उन्होंने निर्माण में गुणवत्ता की जांच की और कार्य में शिथिलता पर कार्यदायी संस्था के अवर अभियंता की जमकर फटकार लगाई। उन्होंने सीमेंट की गुणवत्ता को संदिग्ध ठहराते हुए सीमेंट विक्रेता के गोदाम पर ताला जड़ दिया।